ทันเกมส์ ภาคบ่าย – บล.ไทยพาณิชย์
บริษัทหลักทรัพย์ ไทยพาณิชย์ สรุปทิศทางและแนวโน้มตลาดบ่ายนี้
14 ต.ค. 2558

สรุปภาวะตลาดภาคเช้า : SET แกว่งแคบในแดนบวก – SET ฟื้นตัวเล็กน้อยจากเมื่อวาน โดยแกว่งแคบในแดนบวก ส่วนปัจจัยกำหนดทิศทางตลาดในช่วงเช้ายังไม่มีนัก เช่นเดียวกับตลาดภูมิภาคที่แกว่งตัวในช่วงแคบๆ เช่นเดียวกัน โดยการเคลื่อนไหวที่โดดเด่น มาจากหุ้นขนาดกลางและเล็ก ที่มีแรงซื้อเก็งกำไรหมุนเวียนเข้ามาในแต่ละตัว ทั้งนี้ SET ปิดตลาดภาคเช้าที่ระดับ 1409.76 จุด, +3.07 จุด ด้วยมูลค่าซื้อขายที่ระดับ 1.6 หมื่นลบ. กลุ่มหลักแบงก์หนุนตลาด ปิดบวก +1.0% ส่วน ICT และพลังงาน ปิดลบเล็กน้อยกลุ่มละ -0.4%
กลยุทธ์ที่แนะนำ :ช่วงบ่าย: คาดทรงๆ โดยกรอบบนช่วงนี้ ยังถูกจำกัดที่แนวต้าน 1414 และ 1418 จุด ส่วนการอ่อนตัว หากต่ำกว่า 1405 จุด ในช่วงบ่าย คาดจะเริ่มเห็นการเคลื่อนไหวในแดนลบ แนวรับมีที่ 1400 จุด ต่ำกว่าจะเป็นสัญญาณลบมากขึ้น โดยมีแนวรับถัดไปที่ 1390 และ 1380 จุด ตามลำดับ กลยุทธ์ ขายทำกำไรบางส่วน โดยเฉพาะหาก SET ต่ำกว่า 1400 จุด ส่วนการซื้อเก็งกำไรระยะสั้น แนะนำหุ้นสัญญาณที่ดีทางเทคนิค ได้แก่ ICHI (รับ 16.20 ต้าน 17.50 Cut 15.70) และ STPI (รับ 15.00 ต้าน 16.10 Cut 14.60)